ועדת העבודה, הרווחה והבריאות, כנסת 18, פרוטוקול מספר 401, 2010-12-22 10:30

חיים כץ: בוקר טוב.

חיים כץ: היום יום רביעי בשבוע, ט"ו בטבת, ה- 22 בדצמבר 2010, אני מתכבד לפתוח את ישיבת ועדת העבודה והרווחה והבריאות והנושא – הצעת חוק ניירות ערך תיקון מס' 44 התשע"א 2010 של חבר הכנסת חיים כץ, פ/2627.

חיים כץ: בפתיחה אני רוצה להגיד שלא מקובל בכנסת ישראל, שחבר כנסת שהעביר בוועדה הצעת חוק להכנה לקריאה שנייה, שלישית, והיא הוגשה למליאה בלי הסתייגות, מקשיב לגורמים שונים הן במשרדים הממשלתיים והן בגופים הציבוריים, שאומרים – תשמע, אתה הגשת הצעת חוק, אבל אם אתה מגיש הצעת חוק, יכול מאוד להיות שייפגעו אנשים שלא רצית שייפגעו, והולך בתהליך של משיכת החוק חזרה.

חיים כץ: וזה תהליך שאני לא חושב שכנסת ישראל חווה את זה הרבה פעמים, לא בהצעות חוק ממשלתיות ועל אחת כמה וכמה לא בהצעות חוק פרטיות.

חיים כץ: אני לא מכיר חבר כנסת שאישרו לו בוועדה הכנה שנייה, שלישית.

קריאה: משכו את זה?

חיים כץ: אני משכתי חזרה, בשביל לתקן את זה, משום שהעירו לי הערות ואמרתי שהם צודקים.

חיים כץ: ואני לא מכיר, משכו את זה.

אברהם מיכאלי: רציתי להוסיף עוד שתי הערות אז תחשוב עליהן גם.

חיים כץ: משכנו את זה חזרה בשביל לתקן והערנו ודנו ואני מקווה שאנחנו מוציאים חוק טוב.

חיים כץ: יחד עם זה, אני שמח, מאוד שמח, שמשרד המשפטים הולך לחוקק חקיקה מורחבת, מורחבת, בנושא האג"חים, וזה יהיה, ולטענת משרד המשפטים זה כבר עבר ועדת שרים וזה יבוא אלינו לוועדת משנה לענייני פנסיה של ועדת כספים שאני עומד בראשה ואז גם אם ההערות שלך לא יוכנסו לחוק הזה, אז אנחנו נכניס אותם שם ונעשה, אם הן נכונות ונשמע בעלי מקצוע ונכנסנו לבעלי מקצוע ודיברנו, יושב פה עורך-דין שאני לא מכיר אותו, שהוא בא מהגופים, ולפתע ההערות שלו התקבלו, ואחרי ההצבעה.

אברהם מיכאלי: אחד מעורכי-הדין המבינים ביותר.

חיים כץ: אז קיבלנו את ההערות.

חיים כץ: אם לא היה צודק, לא היינו מקבלים.

חיים כץ: אבל הלכנו לבדוק.

חיים כץ: הלכנו לבדוק.

אברהם מיכאלי: כל הכבוד לך שעוררת את הסוגיה הזאת בחקיקה הפרטית, אחרת משרד המשפטים לא היה מזדרז כל-כך.

חיים כץ: אני לא אמרתי כזה דבר.

חיים כץ: אני לא אמרתי.

אברהם מיכאלי: בלי לפגוע בכל אלה שיושבים, אני מכיר את החשיבה שלהם.

חיים כץ: אני לא אמרתי כזה דבר ומשכנו את החוק לפי סעיף 124 לתקנון, ואנחנו מתחילים עכשיו דיון, הכנה להצעת החוק לקריאה שנייה ושלישית, והיועצת המשפטית תקריא את החוק ומי שיירצה להגיד פה משהו אחר-כך, יוכל להגיד.

חיים כץ: ואנחנו נאשר או לא נאשר ואני יודע שנאשר ואני מקווה שהחוק יבוא למליאה בשבוע הבא והוא יבוא ללא הסתייגויות.

חיים כץ: אנחנו נעביר אותו וזה יהיה הפתח למשרד המשפטים, להביא הצעת חוק שעברה ועדת שרים מקיפה, כוללת, שתפתור את הבעיה בשוק ההון בנושא האג"חים.

חיים כץ: אני גם אשם לא קטן, שוועדת חודק קמה.

חיים כץ: אשם לא קטן, ואני מעולם לא כתרתי לי כתרים שלא מגיעים לי, מעולם.

חיים כץ: ואני אשם לא קטן שהאוצר שם עכשיו הגבלה על עמלות בקרנות הפנסיה, דמי הניהול.

חיים כץ: שם הגבלה.

חיים כץ: היא גבוהה מדי, היא תרים את זה, אבל היא התקרה.

חיים כץ: אז איך אמרתם?

חיים כץ: אני מרגיש שאני עושה את מה שרציתי לעשות כשבאתי לפה ואם אני עושה את זה, אז אני מרוצה.

חיים כץ: גברתי, היועצת המשפטית, או בא כוחה, להקריא את הצעת החוק, בבקשה.

יעקובית ישפה: "הצעת חוק ניירות ערך, תיקון מס' 44 התשע"א 2010.

יעקובית ישפה: הוספת סעיף 52י"ד(1)      בחוק ניירות ערך התשכ"ח 1968, אחרי סעיף 52י"ד יבוא – דחיית פירעון התחייבות כלפי בעל שליטה בתאגיד מדווח.

יעקובית ישפה: 52 י"ד (1).

יעקובית ישפה: (א).

יעקובית ישפה: בעל שליטה בתאגיד מדווח המחזיק בתעודות התחייבות, לא יהיה זכאי לפירעון ההתחייבות כלפיו מאת התאגיד המדווח אלא לאחר שהתאגיד המדווח פרע במלואן את כל התחייבויותיו כלפי מחזיקים אחרים בתעודות התחייבות, לרבות תשלום ריבית והפרשי הצמדה על-פי הקבוע בשטר הנאמנות.

יעקובית ישפה: בסעיף זה בעל שליטה בתאגיד מדווח, בעל שליטה בתאגיד מדווח חדל פירעון ובתאגיד מדווח שהודיע כן באפשרותו לפרוע את התחייבויותיו לפי תעודות התחייבות או שלא פרע במועד את התחייבויותיו כאמור.

יעקובית ישפה: החזקה, כהגדרתה בסעיף 1 למעט החזקה בתעודות התחייבות של בעל שליטה בתאגיד מדווח באמצעות אחד מאלה:  התאגיד המדווח שהנפיק תעודות התחייבות".

נועה בן שבת: אדוני, היתה הערה שבעצם הפסקה הזאת היא מיותרת כיוון שכשהתאגיד המדווח רוכש בעצמו את תעודות ההתחייבות למעשה החוב נמחק.

חיים כץ: OK.

נועה בן שבת: אז פסקה 1 תימחק.

חיים כץ: OK.

יעקובית ישפה: "חברה שהתאגיד המדווח שהנפיק תעודות התחייבות הוא בעל מניות יחיד בה".

נועה בן שבת: פה, אדוני, היתה הערה שאנחנו יכולים לדבר גם על מצבים שבו חברת הבת של התאגיד המנפיק הוא לא רק בבעלותו, זאת אומרת, הוא לא בעל המניות היחיד בה אבל אנחנו צריכים לנסח את זה באופן שבו יהיה ברור ששאר בעלי המניות הם לא קשורים בשום צורה לבעל השליטה.

קריאה: בתוספת אמרנו שזה לאו דווקא חברת בת אלא גם חברה נכדה.

חיים כץ: כן.

קריאה: זה יתוקן פה?

קריאה: כן.

חיים כץ: אתה מרוצה?

נתי שילה: לפעמים הוא מחזיק שתי חברות.

חיים כץ: אני שאלתי אם אתה מרוצה, אפשר להגיד – כן, אני מרוצה.

נתי שילה: כן, אני מרוצה.

חיים כץ: יפה אמרת.

חיים כץ: אתה רואה, חבר הכנסת מיכאלי?

חיים כץ: מרוצה?

יעקובית ישפה: "משקיע מהמשקיעים המנויים בפרטים 1 עד 4 לתוספת הראשונה".

נועה בן שבת: בנושא הזה יש עוד, ההענרה הזאת באה בעקבות הערות שהתקבלו פה, משרד שדות שלח הערה לגבי הנושא הזה של המשקיעים האחרים.

נועה בן שבת: בנוסף לזה, פה דובר על אפשרות שידובר, מצב שבו מי שמחזיק את תעודות ההתחייבות, אמנם הוא בשליטת בעל השליטה, אבל בעל השליטה פועל פה בנאמנות עבור אחר.

נועה בן שבת: אנחנו מבקשים להכניס גם את המצב הזה.

חיים כץ: מאה אחוז.

יעקובית ישפה: "4.

יעקובית ישפה: בעל השליטה בתאגיד מדווח עצמו, משעה שתעודות ההתחייבות הונפקו לראשונה".

נועה בן שבת: אדוני, הערת ניסוח, אנחנו חושבים שנכון יותר להכניס את המצב הזה שבו ההוראה לא חלה, הוראת דחיית החוב לא חלה, מצב שתעודות ההתחייבות מוחזקות בידי בעל השליטה מעת שהונפקו לראשונה, להכניס את זה פשוט לחריג השני בסעיף קטן.

חיים כץ: מקבל.

יעקובית ישפה: "חדלות פירעון.

יעקובית ישפה: לרבות במסגרת הליכי פירוק או כינוס נכסים, לפי פקודת החברות נוסח חדש התשמ"ג 1983, בהליכי פשרה או".

נועה בן שבת: את הסיפא נמחוק.

נועה בן שבת: זה יהיה רק לפי מסגרת הליכי פירוק, גם לא לרבות.

נועה בן שבת: זה יהיה חדלות פירעון במסגרת הליכי פירוק או כינוס נכסים לפי פקודת החברות.

חיים כץ: מאה אחוז.

יעקובית ישפה: "תאגיד מדווח.

יעקובית ישפה: תאגיד שחלה עליו חובת דיווח".

נועה בן שבת: וגם את ההגדרה הזאת נמחוק, כי היא כבר קיימת בחוק, למעשה.

חיים כץ: כן.

יעקובית ישפה: "תעודות התחייבות כהגדרתן בסעיף 35א'.

יעקובית ישפה: ב. הוראות סעיף קטן לא יחולו בהתקיים אחד מאלה:  	 נקבע אחרת במפורש בהסכמה בין התאגיד המדווח ובין המחזיקים האחרים בתעודות התחייבות שהתקבלה ברוב של 75% מהמצביעים באסיפה של מחזיקי תעודות ההתחייבות מאותה סדרה ובלבד שלעניין כינוס אסיפה זו ולעניין הצבעה בה, לא תבוא בחשבון הצבעתם של בעלי שליטה בתאגיד המדווח המחזיקים בתעודות ההתחייבות".

אברהם מיכאלי: למה הגענו ל- 75%?

אברהם מיכאלי: לפי מה?

נועה בן שבת: הוצע פה באמת, 75% זה הרוב שנדרש להחלטה מיוחדת והוצע באמת להחליף את המונחים, את האזכור של הרוב, סוג הרוב, ל-התקבלה בהחלטה מיוחדת, באסיפה של מחזיקי תעודות ההתחייבות.

חיים כץ: כפי שכתוב בחוק ניירות ערך.

קריאה: בחוק החברות.

חיים כץ: בחוק החברות.

נועה בן שבת: בחוק החברות, של החלטה מיוחדת.

דלית זמיר: החלטה מיוחדת, אבל כמו שמופיע בחוק ניירות ערך, החלטה מיוחדת.

אברהם מיכאלי: איך אני מכסה את זה?

דלית זמיר: עוד הערה לעניין הזה.

דלית זמיר: כתבתם ובלבד שעניין כינוס אסיפה בעניין ההצבעה, לא יבוא, לא תבוא בחשבון הצבעתם של בעלי השליטה.

דלית זמיר: לא הבנתי מה הכוונה בכינוס, העניין של המניין החוקי?

נועה בן שבת: גם המניין החוקי, אבל גם הבקשה לכנס, לא תהיה בקשה, מי מכנס את האסיפה?

נתי שילה: נאמן, בדרך-כלל.

אברהם מיכאלי: ואם אין נאמן בינתיים?

נתי שילה: את הכינוס לא צריך.

אברהם מיכאלי: ואם אין נאמן בינתיים?

דלית זמיר: אבל אין הצבעה.

דלית זמיר: מה שאנחנו אומרים פה, אין הצבעה על השאלה האם לכנס אסיפה, ולכן לא רלוונטי להגיד שכל קולות בעלי השליטה לא ייספרו לעניין הכינוס.

נתי שילה: זה חבל.

נתי שילה: זה יכול להפריע בעצם לקוורום של הכינוס.

נתי שילה: אפשר להשמיט את הכינוס ונישאר רק בעניין של ההצבעה, שהם לא מצביעים.

חיים כץ: זה מה שהיא אמרה.

אברהם מיכאלי: אני רק שואל שאלה וגברתי היועצת המשפטית תגדיר לנו איך אנחנו מכסים את זה.

אברהם מיכאלי: אנחנו כמדינה, הרבה פעמים שולחים משקיע לחברה שהיא עומדת לקרוס, המדינה מעודדת לך תשקיע כסף, תציל את החברה הזאת.

חיים כץ: במה הוא משקיע כסף?

חיים כץ: איך?

אברהם מיכאלי: משקיע כסף להצלת החברה.

אברהם מיכאלי: איך הוא משקיע?

חיים כץ: באג"חים?

אברהם מיכאלי: בא לבעלי אג"חים ואומר להם – חברים, החברה בקריסה, אין לכם כלום.

אברהם מיכאלי: בואו, אני מוכן לרכוש את הזכויות שלכם ב- 50%.

חיים כץ: אם הם מוכנים, אין בעיה.

אברהם מיכאלי: זה בדיוק הנקודה.

אברהם מיכאלי: השאלה היא איך אני מבטיח את זה ורטרואקטיבית שלא יתעוררו בעלי אג"חים ויגידו לי – בוא, אני חוזר חזרה.

חיים כץ: פה אנחנו מדברים רק אם לא הגיעו להסדר.

חיים כץ: אם הם הגיעו להסדר והם מוכנים לקנות – בסדר, לא קרה כלום.

אברהם מיכאלי: אני רטרואקטיבית לא אתן להם את פתחון הפה לבוא ולעורר את הכל מחדש.

חיים כץ: לא, אתה לא יכול.

נתי שילה: זה יהיה במסגרת ההסדר.

חיים כץ: נכון.

חיים כץ: אתה לא יכול.

חיים כץ: זה במסגרת ההסדר.

חיים כץ: זה בא רק במקרה שאין הסדר.

חיים כץ: במקרה שיש הסדר, גם אם הגעת להסדר שאתה מקבל לא 50% אלא 10%, יש הסדר, יש רוב, תודה רבה.

אברהם מיכאלי: אדוני היושב-ראש, אני חותר למצב שאותם מתנדבים שהמדינה עודדה אותם ללכת להשקיע, להציל כמות של עובדים, בסוף הוא נענש פעמיים – גם השקיע כסף.

חיים כץ: הוא לא משקיע, הוא לא סרדין.

חיים כץ: הוא לא נענש, הוא בא, הוא לא בא מ- Nowhere, אף אחד לא בא להשקיע מיליונים כשהוא לא יודע את המצב והוא בודק ואת החובות ואת השעבודים ואם יש בחברה, נגיד הנפיקו אג"חים ויש חוב, מה האג"חים משועבדים, איזה בניינים לא שייכים לחברה בגלל ששעבדו אותם לאג"חים.

חיים כץ: אף אחד לא פראייר.

אברהם מיכאלי: לא פראייר, אבל יש פה מצב של שינוי מצג לחלוטין.

אברהם מיכאלי: אם אני מראש אומר לו – ההסדרים שלך יעמדו בתוקף, אין בעיה, בסדר, החוק הזה לא יחמיר את מצבם או לא יקלקל את מצבם, אלא אם כן, שוב, הפחד שלי שכל אלה שסגרו הסכמים היום יגידו – המדינה כבר נותנת לי גיבוי.

אברהם מיכאלי: המדינה נותנת לי גיבוי שהערך של האג"חים שלי חוזרים חזרה למאה אחוז.

אברהם מיכאלי: זו בדיוק הנקודה.

חיים כץ: מוטי, מה אתה אומר?

מוטי בן ארי: תראה, כשבא משקיע לחברה, כשמעודדת אותו המדינה.

אברהם מיכאלי: אגב, הוא לא הגורם לכישלון של החברה, הוא בא רק להשקיע.

מוטי בן ארי: בסדר, כן.

מוטי בן ארי: כל משקיע חדש שמצטרף לחברה, ההליך היחיד שאני מכיר שהוא קיים, זה שהוא קודם כל בודק את מצב החוב ואת היכולת להגיע להסדר ואם הוא מגיע להסדר, אז אין בעיה.

מוטי בן ארי: לכן, הוא לא ישים שקל אחד.

חיים כץ: עד שהוא לא יבדוק הכל.

חיים כץ: הוא לא אידיוט.

מוטי בן ארי: הוא מייצר הסדר נושים ואז הוא ייכנס במסגרת ההסדר נושים, הוא מזרים את הכסף פנימה.

מוטי בן ארי: יכול להיות על-ידי שהוא מזרים כסף והוא קונה את החוב מאחרים או שהוא מזרים כסף ומוקצות לו מניות והשליטה עוברת אליו.

חיים כץ: חבר הכנסת מיכאלי, אין בעיה כזאת.

מוטי בן ארי: אין סוף בעיות, אבל קודם כל ההסדר צריך להגיע, אחרי זה ההשקעה.

חיים כץ: מאה אחוז, OK.

דלית זמיר: אולי יש פה נקודה שכן, כבר דיברנו עליה בדיון הקודם, אנחנו חשבנו גם שהחוק הזה לא נכון שיחול על מחזיקי אגרות חוב קיימים, זאת אומרת שיחול רק על אג"חים מכאן והלאה.

חיים כץ: דיברנו על זה גם בפעם שעברה וזה רשום לך בפרוטוקול.

דלית זמיר: אז עשיתי עוד וי על הפרוטוקול.

חיים כץ: עשית וי על הפרוטוקול, OK.

חיים כץ: בואי תמשיכי.

נועה בן שבת: ואם החברה באמת נכנסת לפירוק מחר או אתמול נכנסה לפירוק, מחר, ובעצם החוק הזה נכנס.

אברהם מיכאלי: יש בעיה עקרונית משפטית, חיים, איך אני מחיל רטרואקטיבית אחורה?

אברהם מיכאלי: יש לי בעיה משפטית בזה.

נועה בן שבת: זה לא רטרואקטיבית.

חיים כץ: מה זה לא רטרואקטיבית?

דלית זמיר: זה סוג של פגיעה בקניין.

אברהם מיכאלי: בוודאי, אתה לא יכול להחיל רטרואקטיבית.

חיים כץ: תקשיב, אתה לוקח מקרה של אחד למיליארד.

אברהם מיכאלי: לא לא, כל חברה יכולה להיכנס למצב כזה.

חיים כץ: לא יודע, אבל אני יודע היום מה שיש בשוק.

חיים כץ: הכל יכול לקרות.

חיים כץ: אבל אנחנו חיים איפה שאנחנו חיים ורואים את מצב השוק והיום זה נותן הגנה לעמיתים, נותן הגנה לעמיתים ואתה אומר – אולי יזיק בעתיד.

חיים כץ: יש לנו הצעת חוק חדשה בדרך?

חיים כץ: נעשה שם תיקונים.

חיים כץ: כן, תמשיכי.

נועה בן שבת: לא על התחולה המיידית של ההצעה הזאת.

חיים כץ: בסדר, כן.

נועה בן שבת: אני רוצה בבקשה לקרוא עוד פעם את פסקה 1. "אם נקבע אחרת במפורש, בהסכמה בין התאגיד המדווח לבין המחזיקים האחרים בתעודות ההתחייבות שהתקבלה בהחלטה מיוחדת באסיפה של מחזיקי תעודות ההתחייבות מאותה סדרה, ובלבד שלעניין ההצבעה באסיפה לא תבוא בחשבון הצבעתם של בעלי שליטה בתאגיד המדווח, המחזיקים בתעודות התחייבות.

חיים כץ: OK.

מוטי בן ארי: רק לגבי אותה סדרה, סליחה, יש מצב שהנאמנים מאחדים החלטות.

חיים כץ: על כמה סדרות.

מוטי בן ארי: על כמה סדרות יחד.

נתי שילה: הם לא יכולים.

נתי שילה: הם לא יכולים.

מוטי בן ארי: הם לא יכולים, בפרקטיקה זה קורה.

חיים כץ: בסדר, אז בוא.

חיים כץ: לגבי אותה סדרה.

מוטי בן ארי: לגבי אותה סדרה.

דלית זמיר: סליחה רגע, אז אולי נכון, אסיפות סוג שהוא מעלה פה, אם זה אסיפה אולי יותר מצומצמת מהסוג, זאת אומרת יש פה עניין של אסיפות לפי אינטרסים, אז אולי פשוט להוריד את אסיפת הסוג פה, פשוט להגיד אסיפה.

אברהם מיכאלי: לכן שאלתי על ה- 75%.

אברהם מיכאלי: לא כולם ביחד.

דלית זמיר: למה אני מגבילה פה דווקא לאותה אסיפה?

חיים כץ: האסיפה היא באותו סדרה.

דלית זמיר: אבל לפי הכללים הרגילים של ניירות ערך.

מוטי בן ארי: זה סדרה שבה יש את הכשל.

דלית זמיר: כן, אבל אם עושים אסיפות סוג לפי אינטרסים?

חיים כץ: אז אמרתי לך, מה שיותר מדי לא טוב.

חיים כץ: כל דבר צריך להיות במידה.

חיים כץ: יותר מדי יפה, אימא שלי עליה השלום אמרה, לא טוב, יותר מדי מלוח לא טוב.

חיים כץ: כל דבר צריך להיות במידה.

דלית זמיר: ירדנו מהעניין של הסדרה בחלק הראשון שלדעתי לא בצדק.

חיים כץ: נעשה סדרה אחת.

דלית זמיר: אבל דווקא ברישא אתם ירדתם מהעניין של הסדרה.

חיים כץ: גמרת?

יעקובית ישפה: יש פה את פסקה 2 שאנחנו קוראים אותה ויש הערה לגביה.

חיים כץ: בסדר.

נועה בן שבת: "2.

נועה בן שבת: נקבע אחרת במסגרת פשרה או הסדר שאושרו לפי סעיף 350 לחוק החברות".

יעקובית ישפה: המטרה של הפסקה הזאת היא להבהיר שאנחנו מדברים, אפשר לחרוג.

חיים כץ: וועדה מסמיכה.

יעקובית ישפה: אפשר לחרוג גם באמצעות הסדר או פשרה לפי סעיף 350, אבל לא ברור אם משרד המשפטים טוען שלא מיותר לכתוב את הדברים האלה.

יעקובית ישפה: אנחנו מבקשים להסמיך אותנו.

חיים כץ: הוועדה תסמיך אתכם לסיים את העניין.

חיים כץ: משרד המשפטים, תגידי – אני מברכת, בואי.

חיים כץ: עזבי אותך מכל זה, תגידי – אני מברכת את זה, מעשה שעשית שלא נעשה.

חיים כץ: לפרוטוקול.

חיים כץ: אני מברכת את זה שעשית ושמעת והקשבת, לא לא, בשפתך.

דלית זמיר: אז אני אומר.

חיים כץ: מי גברתי, שם ותפקיד?

דלית זמיר: דלית זמיר, משרד המשפטים.

דלית זמיר: לכן יפה שהצעת החוק נמשכה ושהוכנסו בה תיקונים, אני מברכת על התיקונים שהוכנסו, אני חושבת שהתיקונים יותר נכונים.

חיים כץ: אבל אני מברכת את היושב-ראש שעשה מהלך כזה.

דלית זמיר: אבל, אבל אנחנו עדיין סבורים.

חיים כץ: לא לא, זה בסדר, לא שמעתי שאת מברכת את היושב-ראש.

דלית זמיר: אני מברכת את היושב-ראש, גם ליום ההולדת וגם על זה שהוא משך את החוק והכניס עוד תיקונים.

דלית זמיר: אנחנו סבורים שהצעת החוק הזאת לא משרתת את המטרות שבשבילן היא נחקקה.

אברהם מיכאלי: אתם הולכים לשנות אבל בתוכן את הצעת החוק הנוכחית?

דלית זמיר: לא. אנחנו חושבים שההצעה הזאת פשוט לא מקדמת.

חיים כץ: היא מקדימה את זמנה, אתה מבין?

חיים כץ: היא פג.

אברהם מיכאלי: אם אתה לא היית עושה את זה, הם עוד שנה לא היו עושים.

אברהם מיכאלי: בלי לפגוע.

חיים כץ: ואנחנו נעבור להצבעה על הצעת החוק.

חיים כץ: אחרי שהסמכנו את היועצות המשפטיות לתקן את סעיף 350.

חיים כץ: מי בעד – ירים את ידו.

חיים כץ: תודה רבה.

חיים כץ: הצבעה בעד –רוב נגד –מיעוט הצעת החוק אושרה              כל חברי הכנסת שנמצאים פה באולם הצביעו בעד, לכן אין מתנגדים ואין נמנעים ו-ועדת העבודה והרווחה והבריאות של הכנסת אישרה את הצעת החוק ניירות ערך, תיקון מס' 44, התשע"א 2010, לקריאה שנייה ושלישית במליאה ואני מקווה שבשבוע הבא, לפני התקציב, זה יעבור ויירשם בספר החוקים למדינת ישראל ויוחל מיידית עם אישורו במליאה.

חיים כץ: תודה רבה.

חיים כץ: הישיבה נעולה.